                                           Z Á P I S N I C A
              zo zasadnutia obecného zastupiteľstva Banské, konaného 23.11.2018  
Prítomní: starosta obce: Štefan Petruň
                  poslanci:         Baran Dušan
                                         Džerenga Mikuláš
                                         Baran Štefan -ospravedlnený
                                         Ing. Peter Tichý
                                         Litvin Štefan
                                         Dargaj Ján - ospravedlnený
                                         PaedDr. Stanislav Maloš
                                         Ing. Ján Begala
                                         Bc. Janka Mitrišinová - ospravedlnená
                              –---------------------------------------------------
                  hlavný kontrolór obce: JUDr. Ján Štovka
                  ostatní prítomní: občania obce podľa prezenčnej listiny
K bodu 1. Otvorenie, schválenie programu OZ a určenie zapisovateľa a voľba návrhovej komisie                                                 
Zasadnutie obecného zastupiteľstva /OZ/ v Banskom otvoril a viedol Štefan Petruň starosta obce.
V úvode privítal poslancov a skonštatoval, že z celkového počtu poslancov 9 je prítomných 6,  
teda zasadnutie OZ v zmysle § 12 ods.7 zákona SNR č.369/1990 Zz o obecnom zriadení v znení neskorších predpisov je uznášania schopné.
Návrhy programu zasadnutia:
Starosta obce predložil návrh programu OZ. K predloženému programu zasadnutia nebol podaný  návrh na zmenu programu. Starosta dal hlasovať poslancom OZ k danému návrhu programu.
                                                             Uznesenie č. 198 /2018
Schvaľuje:  Program OZ konaného 23.11.2018
Návrh programu:
1. Otvorenie zasadnutia, schválenie programu, určenie zapisovateľa a overovateľov zápisnice a             voľba návrhovej komisie.
2. Kontrola plnení uznesení OZ.
3. VZN obce Banské o organizovaní miestneho referenda.
4. Zhodnotenie volebného obdobia 2014-2018.
5. Prerokovanie žiadosti o preplatenie nevyčerpanej dovolenky odchádzajúcemu starostovi.
6. Ročné odmeny poslancom OZ zvoleným na obdobie 2014-2018 v zmysle platných Zásad odmeňovania poslancov OZ obce Banské.
7. Návrh na poskytnutie odmeny hlavnému kontrolórovi.
8. Návrh na úpravu rozpočtu – Rozpočtové opatrenie č.4/2018
9. Informácia o priebehu prác na stavbe „Rekonštrukcia chodníkov pri štátnej ceste“.
10. Diskusia
11. Návrh na uznesenie
12. Záver
     OZ berie na vedomie
Overovatelia zápisnice: Ing. Ján Begala, Dušan Baran
Návrhová komisia:        Ing. Ján Begala, Dušan Baran   
Zapisovateľ:                  Mariana Mitrišinová
Hlasovanie:  Za:  6                     Proti: 0                            Zdržalo sa: 0
K bodu 2. Kontrola plnenia uznesení.
Predniesol starosta obce. Podal vyjadrenie k uzneseniam z minulého zasadnutia OZ. Konštatoval, že uznesenia boli priebežne plnené. 
                                                         Uznesenie č. 199 /2018
OZ obce Banské v súlade s §11 ods.4 zákona 369/1990 Zb. o obecnom zriadení v z.n.p.
OZ berie na vedomie                                              
Informáciu o plnení uznesení zo zasadnutia OZ.
Za:  6                                   Proti: 0                                           Zdržalo sa: 0
K bodu 3. VZN obce Banské o organizovaní miestneho referenda. 
Na základe vykonanej prokurátorskej previerky, kde bolo zistené, že obec nemá prijaté VZN o spôsobe organizovania miestneho referenda, starosta dal vypracovať predmetné VZN, ktoré bolo vyvesené na úradnej tabuli obce. Poslanci si vypočuli znenie VZN a nevzniesli žiadne námietky.
                                                Uznesenie č. 200/2018
OZ v Banskom
  Schvaľuje
VZN  č. 4/2018 obce Banské o konaní miestneho referenda.
Za: 6                           Proti: 0                                Zdržalo sa: 0
K bodu 4. Zhodnotenie volebného obdobia 2014-2018. 
Slova sa ujal starosta. Prečítal správu, kde  zhodnotil prácu urobenú za volebné obdobie 2014-18. 
Poďakoval poslancom za spoluprácu pri plnení jednotlivých úloh.
                                                     Uznesenie č.201 /2018
OZ v Banskom
 berie na vedomie
Správu  z zhodnotenia volebného obdobia 2014-2018.
Za: 6                              Proti: 0                                  Zdržalo sa: 01994 Z
K bodu 5. Prerokovanie žiadosti o preplatenie nevyčerpanej dovolenky odchádzajúcemu starostovi
Žiadosť  o preplatenie nevyčerpanej dovolenky  podal Štefan Petruň ako odchádzajúci starosta. Starosta obce podľa ustanovení § 2 ods .zákona č.253/1994 Z.z. o priamom postavení a platových pomeroch starostov a primátorov miest v znení neskorších predpisov vykonáva verejnú funkciu, ktorá sa nevykonáva  v pracovno – právnom vzťahu , to znamená že nie je zamestnancom obce. Podľa § 2 odst.2 zakona  č.  253/1994 Z. z. o právnom postavení  starostov a platových pomerov starostov obci a primátorov miest v znení neskorších predpisov  starostovi  počas výkonu funkcie patri dovolenka na zotavenie , na jej účely  sa  primeranie použije  osobitný predpis, t.j. Zákonník práce. Predchádzajúci starosta mal nárok na dovolenku v roku 2017  10 dni, a v roku 2018- 30 dni. Ustanovenie Zákonníka prace  o dovolenke sa však  u starostu obce  použijú len primerane . To znamená , že nie všetky ustanovenia, viažuce  sa na dovolenku  sa u starostu uplatnia. Z dôvodu, že starostovi  nemá kto určiť čerpanie dovolenky , je v§ 2 odst. 2 druha veta  zákona č. 253/1994Z:z.o právnom postavení starostov obci a primátorov miest  v znení neskorších predpisov  umožňuje jej preplatenie . a to len v prípade , ak ju starosta nemôže vyčerpať ani do konca budúceho roka t. j. roka 2019 a za predpokladu, že o tom rozhodne  obecné zastupiteľstvo. Poslanci rokovali o predloženej žiadosti. Poslanec Peter Tichý vystúpil s návrhom preplatiť iba  nevyčerpanú  dovolenku v trvaní 30 dní.. K tomuto návrhu sa pridal aj poslanec  Stanislav Maloš.
Poslanci Štefan Litvin, Dušan Baran, Mikuláš Džerenga, Ján Begala súhlasili za preplatenie nevyčerpanej dovolenky podľa žiadosti a to 10 dní dovolenky za rok 2017 a 30 dní za rok 2018.
                                                       Uznesenie č. 202/2018
OZ v Banskom na základe hlasovania
 schvaľuje
Preplatenie nevyčerpanej dovolenky na základe žiadosti  pre odchádzajúceho starostu obce Štefana  Petruňa za rok 2017v počte 10 dni a za rok 2018 30 dni celkom 40 dni.
Za: 6                                Proti: 0                                Zdržalo sa: 0
K bodu 6. Ročné odmeny poslancom OZ zvoleným na obdobie 2014-2018 v zmysle platných zásad odmeňovania poslancov OZ obce Banské. 
Starosta obce predložil spracovanú agendu o činnosti a práci poslancov počas roka 2018. Podľa zásad odmeňovania poslancov OZ ,čl. 6 s prihliadnutím na kvalitu  výkonu ich funkcie zohľadňujúc  ich prácu a aktivitu , môže  byť  po  schválení OZ vyplatená mimoriadna odmena.  ustanovenia Podľa § 25 ods. 8 zákona o obecnom zriadení poslancovi možno poskytnúť odmenu najmä vzhľadom na úlohy a časovú náročnosť výkonu funkcie podľa zásad odmeňovania poslancov, najviac však v kalendárnom roku jeden mesačný plat starostu bez zvýšenia podľa príslušnej platovej skupiny. Poslanci k danému návrhu diskutovali a prijali následne uznesenie.
                                              Uznesenie 203/2018
OZ v Banskom
schvaľuje
Odmeny pre poslancov OZ: Baran Dušan 500,-€, Ing. Begala Ján 500,-€, Litvin Štefan 500,-€, Džerenga Mikuláš 500,-€, Ing. Peter Tichý 500,-€, Paedr. Stanislav Maloš 500,-€, Štefan Baran 0,-€, Bc. Janka Mitrišinová 500,-€, Ján Dargaj 500,-€.
Za:  6                                     Proti: 0                                 Zdržalo sa: 0
K bodu 7. Návrh na poskytnutie odmeny hlavnému kontrolórovi.
S návrhom na udelenie odmeny HK vystúpil starosta obce v zmysle § 18c ods. 5 zákona č. 369/1990 Zb. o obecnom zriadení v znení neskorších predpisov za kvalitné vykonávanie pracovných činností v roku 2018.
Obecné zastupiteľstvo môže hlavnému kontrolórovi schváliť mesačnú odmenu až do výšky
30% z mesačného platu hlavného kontrolóra, ktorá môže byť vyplácaná za určité dlhšie obdobie
alebo za každý mesiac.
Vyzval poslancov, aby vyjadrili svoj názor na výšku odmeny. Poslanci sa zhodli na 25% z mesačného platu HK.
Kontrolnú činnosť hlavný kontrolór vykonával v roku 2018 v súlade s § 18f zákona č. 369/1990
Zb. o obecnom zriadení. Pri kontrolnej činnosti postupoval podľa plánov kontrolnej činnosti
HK na I. a II. polrok 2018, ktoré schválilo Obecné zastupiteľstvo.
                                                     Uznesenie č. 204 /2018
OZ v Banskom
schvaľuje
Návrh na udelenie odmeny za rok 2018 hlavnému kontrolórovi v zmysle § 18c ods.5 zákona č.369/1990 Zb. o obecnom zriadení vo výške  25% zo súčtu mesačných platov za obdobie roka 2018.
Za: 6                                   Proti: 0                                         Zdržalo sa: 0
K bodu 8. Návrh na úpravu rozpočtu „Rozpočtové opatrenie č.4/2018.“
K návrhu na úpravu rozpočtu podal vysvetlenie starosta. Rozpočtové opatrenie mali poslanci zaslané emailom domov a taktiež bolo doložené na zasadnutie OZ. Poslanci viedli rozpravu o opatrení. 
                                                         Uznesenie č. 205/2018
OZ v Banskom
Schvaľuje
Rozpočtové opatrenie č.4/2018
Za: 6                                       Proti: 0                                     Zdržalo sa: 0
K bodu 9. Informácia o priebehu prác na stavbe „Rekonštrukcia chodníkov pri štátnej ceste“. 
Slova sa ujal starosta. Podal informácie o priebehu prác na stavbe. Konštatoval, že práce na rekonštrukcii chodníkov pokračujú podľa plánu.
                                                        Uznesenie č. 206 /2018
OZ v Banskom
Berie na vedomie
Informáciu o priebehu prác na stavbe „Rekonštrukcia chodníkov pri štátnej ceste“
Za: 6                                  Proti: 0                                 Zdržalo sa: 0
K bodu 10. Diskusia
Do diskusie sa prihlásil Štefan Litvin s otázkou v akom štádiu je projekt uličky Mitrišin Štefan až Jacková Helena, kde je havarijný stav oporného múru, ktorý lemuje cestu.
Starosta odpovedal, že v prvom rade sa musia vysporiadať majetkové pomery na ceste a potom riešiť otázku rekonštrukcie.
Poslanec Peter Tichý sa pýtal na projekt cesty v časti Balažovce. Starosta odpovedal, že sa vykupujú pozemky pod cestou.
Poslanec Stanislav Maloš apeloval na uzamykania futbalového ihriska, keďže na ňom cezpoľní aj domáci prevádzkujú preteky na štvorkárkach a autách čím sa ničí povrch plochy.
Starosta odpovedal, že na ihrisku je brána na zamykanie a nie je problém uzamykať ihrisko.
Poslanec Mikuláš Džerenga sa pýtal na fungovanie futbalového klubu. Starosta sa vyjadril, že nie je dostatočný záujem zo strany hráčov o fungovanie mužstva a hlavný problém je s mládežníckym mužstvom a pokiaľ sa nenájdu zanietení funkcionári a hráči pre futbal. tak futbal v blízkej dobe nebude fungovať v obci.                                                            
K bodu 11. Návrhu na uznesenie.
Návrhová komisia predložila návrh na uznesenie č.198 - 206.Vzhľadom nato že poslanci hlasovali za jednotlivé uznesenia samostatne, starosta nedal hlasovať za tento návrh.
K bodu 12. Záver.
Nakoľko bol program zasadnutia obecného zastupiteľstva vyčerpaný, starosta obce poďakoval prítomným za účasť a zasadnutie OZ vyhlásil za ukončené.
Overovatelia zápisnice: Ing. Ján Begala, Dušan Baran
Zapísal: Mariana Mitrišinová
 V Banskom  23.11.2018                                                                       
                                                                                                             Štefan Petruň
                                                                                                             starosta obce
